АБЫЛАЙ ХАН АТЫНДАҒЫ ҚАЗАҚ ХАЛЫҚАРАЛЫҚ ҚАТЫНАСТАР

ЖӘНЕ ӘЛЕМ ТІЛДЕРІ УНИВЕРСИТЕТІ

КАЗАХСКИЙ УНИВЕРСИТЕТ МЕЖДУНАРОДНЫХ ОТНОШЕНИЙ

И МИРОВЫХ ЯЗЫКОВ ИМЕНИ АБЫЛАЙ ХАНА

Кітапханалық-ақпараттық орталық

Библиотечно- информационный центр

Абай Құнанбайұлы

 (Библиографиялық сілтеме)

Абай Кунанбаев

(Библиографический указатель)

Алматы 2020

|  |  |
| --- | --- |
| Бас редактор: | филология ғылымдарының докторы, профессор, ҚР ҰҒА академигі,Абылай хан атындағы ҚазХҚжӘТУ ректоры Құнанбаева С.С.  |
|  |  |
| Құрастырушы: | Жунусалиева Р.А.Карибжанова А.О.Молдашева Г.Т. |

Абай Құнанбайұлы: библиографиялық сілтеме / Абылай хан атындағы ҚазХҚжәнеӘТУ, Кітапханалық - ақпараттық орталық.- Алматы, 2020. – 21б.

Библиографиялық сілтеме Абай Құнанбайұлының кітапхана қорында бар еңбектерінен және мерзімді басылымдардан тұрады. Сілтеме алфавиттік көрсеткіш түрінде орналасқан.

Бұл көрсеткіш ұлы Абайдың әдеби мұраларына қызығушылық танытқан оқырмандарға: студенттер, магистранттар, докторанттар, ізденушілер және кітапхана қызметкерлеріне арналған.

**Мазмұны**

1. Абай Құнанбайұлы (1845- 1904)………………………………………………………………5
2. **Абай (**Ибраһим **) Құнанбайұлының өмірі мен шығармашылығының хронологиясы.8**
3. **Кітаптар / Книги / Books**..............................................................................................13
4. Қазақ тілінде жазылған кітаптар....................................................................................13
5. Орыс тілінде жазылған кітаптар....................................................................................16
6. Шет тілінде жазылған кітаптар..................................................................................... 17
7. **Мақалалар / Статьи / Article**.......................................................................................18
8. Қазақ тілінде жазылған мақалалар................................................................................18
9. Орыс тілінде жазылған мақалалар................................................................................20
10. Шет тілінде жазылған мақалалар................................................................................. 21

«Абай - біздің ұлттық ұранымыз болуы керек. Абайды таныту арқылы біз әлемге қазақ халқын танытамыз. Менің балаларым мен ертеңгі ұрпағыма Абайдан артык, Абайдан ұлы, Абайдан киелі ұғым болмауға тиіс». Бұл байлам барлық қазақ баласының көкейінде тұруға тиісті, қасиетті кағидаға айналған жағдайда ұлт мұратының ұлы армандарының орындалғаны.

Н. Ә. Назарбаев

**Абай Құнанбайұлы**
(1845- 1904 )

Абай Құнанбайұлы – қазақтың ұлы ақыны, сазгері және ойшылы. Қазақ жазба әдебиетінің негізін қалаушы және оның алғашқы классигі. Шын аты - Ибраһим 1845 жылы 22 тамызда Шығыс Қазақстан облысының бұрынғы Қарқаралы ауданына қарасты Шыңғыс тауының баурайында дүниеге келген. Орта жүздің ішінде Тобықты руынан шыққан билер әулетінен. Әкесі Құнанбай Өскенбайұлы өз заманының жағдайын жақсы аңғарған саясаткер, елге сөзі өтімді шешен, ақылға зерек, адуын мінезді кісі болған. Шешесі Ұлжан - орта жүздің Қаракесек руының шаншарлар әулетінен. Құнанбайды ел арасында «қарадан шығып хан болған, айырдан туып нар болған» деп мадақтаған сөздер бізге дейін жетіп отыр. Құнанбайдың ел басқару ісіне Абайды ерте араластыруы, Абайдың халықтың сөз қазынасына молығып, шешендік өнерге төселіп, ел арасының арғы-бергі сөзіне қанығып өсуіне әсері тиді. Абай шығармаларының өмір шындығынан туындаған саяси-әлеуметтік сарынын дөп басып дәл тану үшін, ұлы ақын өмір кешкен әлеуметтік орта мен ол араласқан мәдени, рухани қазына көздерін де білмек керек. Сонда ғана біз Абай өмірі мен мұрасының болмысын жақсы тани алмақпыз.

13 жасында Семейдегі мұсылман медресесінде оқиды. Осы жылдары араб, парсы, шағатай тілдерін меңгеріп, Шығыс классиктері Науаи, Низами, Физули, Сағди, Жәми, Сайхали т. б. шығармаларымен танысады. Сонымен қатар Семей қаласындағы орысша приход мектебінде де оқиды. Өзінің ерекше қабілеттілігі, зейінділігі, зор ықыласы арқасында тез арада орыс тілін меңгереді. Бос уақытының бәрін кітап оқуға жұмсайды. Семейге жер аударылып келген Е. П. Михаэлиспен, Н. И. Долгополовпен, Б. С. Гросспен т.б. танысып, қарым-қатынас жасайды. А.С.Пушкиннің, М.Ю.Лермонтовтың, И. А. Крыловтың, Л. Н. Толстойдың, М. Е. Салтыков-Щедриннің, И. С. Тургеневтің, Ф. М. Достоевскийдің шығармаларын оқиды. Көптеген елдердің әдебиетіне жіті назар аударады. Батыс Еуропа әдебиеттерін жақсы біледі.

Абай сөз өнерінің халық санасына тигізер ықпалы зор деп түсінді. Абай өз өлеңдерін қағаз бетіне түсіруді тек 80-жылдардың орта кезінде қолға алды. Ақынның осы тұста (1882-1886) жазған өлеңдері идеялық терең ойлы және көркемдік жағынан өте жоғары. Бұл ұзақ та, өнімді ізденістерінің нәтижесі еді. Осы кезеңдегі шығармаларында тұжырымдалған идеялар мен тақырыптардың өрісі негізінен ақынның соңғы 20 жылдағы бүкіл шығармашылығына арқау болып, үнемі тереңдеп, дамып отырды. Абай қазақтың жаңа реалистік жазбаша әдебиетінің негізін салды. Оның ақындығы сан қырлы. Ол - керемет суреткер ақын және сыршыл лириканың сирек кездесетін шебері. Сонымен бірге ойшыл ақын дейміз. Абайдың кемеңгер ойшылдығы оның қара сөздерінен, әсіресе дінге қатысты, Алланың болмысы, имандылық туралы терең толғаныстарынан айқын танылады. Абай поэзиясы өзі өмір сүрген тұтас бір тарихи дәуірді жан-жақты, барынша толық бейнелеп берді. Бірақ ақын шығармалары жарты ғасырды қамтитын дәуірді танытады деу аз. Абай поэзиясы кейінгі дәуірлердің, соның ішінде бүгінгі замандағы өмір шындығын да танып-білуге үлкен септігін тигізе алады.

Ақынның білімді елге кеңінен таратып, надандықпен рухани тозғандықпен күресуі оның әлеуметтік бағасы болғаны сөзсіз, бірақ, біздің ойымызша, ұлы ойшылдың тек қана ағарту ісінің шеңберімен шектелмегендігі хақ. Өйткені, ол ең алдымен, тек қана ағартушы емес, бірнеше ғасыр бойы туған халқының дүниеге келтірген жан сүйсіндірер жақсы қасиеттерін, менталитетін, рухани болмысын, руханилықты бойына жинақтай отырып, соны ел мен жер бірлігі, тілі, кең байтақ территория тұтастығы үшін пайдаланған әлемдік деңгейдегі іргелі ой иесі, ұлы философ болатын.

Абайдың шығармалары үш жүйемен өрбиді: бірінші - өз жанынан шығарған төл өлеңдері; екінші - ғаклия (қара сөздер) деп аталатын прозасы; үшінші - өзге тілдерден, әсіресе орыс тілінен аударған өлеңдері.

Ұлы ізашар ақын Абайдың шығармашылық дәстүрлерін дамытып, жалғастырған ізбасар ақындар - қазақ поэзиясының біртуар аса көрнекті қайраткерлері: Шәкәрім Құдайбердіұлы, Сұлтанмахмұт Торайғыров, Мағжан Жұмабаев, Ахмет Байтұрсынов, Міржақып Дулатов. Әсіресе бұл топта Шәкәрім Абайдың оқу - білім, ғылымды, адал еңбекті, талаптылықты, адамгершілікті уағыздау өнегесін, фәлсапашыл ойшылдығын өзінше өрістеткен, Сұлтанмахмұт әлеуметтік өмірдің қайшылықтарын, өз заманының шындығын нақтылы түрде, үлкен сыншылдықпен ашып көрсетуі жағынан Абай дәстүрлерін дамытуда өзіндік тың, жаңа өріс тапты. Ал Мағжан болса, теңдесі жоқ лирик

ақын ретінде Абайдың өз көңіл-күйін және жалпы адамның жан дүниесін, ішкі сезімін суреттеудегі дәстүрлерін өзінің сыршылдық шеберлігіне тірек етіп, өзінше жалғастырды деу орынды.

Ұлттық әдебиет шеңберінен шығып, әлемдік мәдениет кеңістігінен орын алатын Абай шығармашылығы - бүгінде бүкіл адамзаттың рухани байлығы, арзымас игілігі. Біздің міндетіміз - алдымен оның өлмес мұрасын танып, түйсініп, көңілге түю, сосын адамдық ғұмыр жолымыздың желкенді жетекшісі, адастырмас темірқазығына айналдыру.

**Абай (Ибраһим) Құнанбайұлының өмірі мен**

 **шығармашылығының хронологиясы**

**1845 жыл 23 тамыз** – Абай Құнанбайұлы бұрынғы Семей губерниясына қарасты Шыңғыс болысы Сырт Қасқабұлақта Құнанбай Өскенбайұлының отбасында дүниеге келді.

**1852-1855 жылдары** – Абай ауыл медресесінде оқиды.

**1855 жыл** – Абайдың 10 жасында тұңғыш өлең жазған.

**1855-1859 жылдары** – Абай Құнанбайұлы Семей қаласындағы Ахмет Риза медресесінде оқиды.

**1860 жылы** – Абай Ділдә Түсіпқызына (Алшынбайдың немере қызы) (1843-1924) үйленеді.

**1861 жылы** – Абайдың тұңғыш баласы Ақылбай  (1861-1904) дүниеге келеді.

**1862 жылы** – Ділдәдән қызы Күлбадан (1862-1932) туған.

**1865 жыл шілде айы** – кезектен тыс болыстық сайлауда Күшік Тобықты болысына болыстыққа ағасы Құдайберді Құнанбаев, оған кандидат болып Абай сайланады.

**1866 жылы сәуір айы** – ағасы Құдайберді қайтыс болды.

**1866 жылы** – Құдайберді қайтыс болғаннан кейін Күшік Тобықты еліне болыстық қызмет атқарады. Осы жылы болыс болғандығын дәлелдейтін келесі архив деректері:

-       **1866 жылы 11 маусым** – Абай қол қойған Рапорт (архив дерегі: Омбы қаласына қазақ балаларын орысша оқыту үшін арнайы ашылған мектепке көпшілік ортасынан Баймұса Тәңірбердин деген баланы жіберу туралы).

-        **1866 жылы 13 шілде** – Абай Күшік Тобықты болысы ретінде «Дело об укочевании казахов рода Урус-Коржау Кучук Тобуклинской волости Куттукбаева и других в Байджигитовские волости» деген Рапорт жазған.

-        **1866 жылы 29 қараша** – Абай болыс ретінде Рапортқа қол қойған (архив дерегі: қазақ әйелі Кузенова жас баласымен Күшік Тобықты болысынан Миялы қыстағына көшкені туралы).

**1866 жылы** – Ділдәдән баласы Әкімбай (Хакімбай) (1866-1873) туады. 7 жасында қайтыс болған.

**1866-1868 жылдары** - Абай Күшік Тобықты болысының управителі болды.

**1869 жылы** – Абайдың оқымысты баласы Әбдірахман (1869-1895) дүниеге келді.

**1870 жылы** – Ділдәдән баласы Мағауия (1870-1904) туады.

**1870 жылы** – Абайдың інісі Халиолла (1849-1870) қайтыс болады

**1871 жылы** – Ділдәдән қызы Райхан (1871-1896) туған.

**1872-1874 жылдары** – Абай Күшік Тобықты болысына екінші рет болыс болды.

**1873 жылы** – әжесі Зере (1785-1873) дүние салады. Құнанбайдың ұйғаруымен Жидебай қыстауының қасына жерленген.

**1874-75 жылдары** – әкесі Құнанбай Өскенбайұлы (1804-1886) қажылық сапармен Меккеге барады.

**1875 жылы** – Абай Әйгерімге (шын есімі – Шүкіман) (1856-1919) үйленген.

**1876-1878 жылдары** – Абай Қоңыр-Көкше еліне болыс болып сайланады.

**1876 жылы –** Қоңыр-Көкше елінің статистикалық мәлімдемелерін көрсетіп, болыс ретінде қол қойған.

**1876 жылы 6 желтоқсан** – Семей уезі болыстары орыс-түрік соғысына байланысты қазақ елін патша үкіметіне қаржылай көмек беруге, моральдық жағынан қолдау көрсетуге өңдеу жазған. Абай Қоңыр-Көкше елінің болысы ретінде қол қойған.

**1876 жылы** – Абай «ІІІ-ші разрядты кафтанмен» марапатталады.

**1876 жылы 21 қыркүйек** - Үзікбай Бөрібаевтың жалған арызымен Абайдың үстінен Семейдің ұлықтары тергеу ісін қозғайды.

**1876 жылы** – Әйгерімнен тұңғыш баласы Тұрағұл (1876-1934) дүниеге келеді.

**1855-1881 жылдары –**9 өлең жазады (біреуі аударма).

**1881 жылы** – тұңғыш немересі Әубәкір (1881-1934) дүниеге келеді.

**1883 жылы 27 сәуірде** – Ү.Бөрібаев Абайға нақақтан жала жапқанын тергеуде мойындайды.

**1884 жылы 27 тамызда** – Семейдің уездік соты Маковецкий сегіз жылға созылған Абайдың «қылмысты» ісін қысқартады. Бұл істе Абайды ақтап 700 кісі куәлік берген. Ү.Бөрібаевтің арызымен басталған іс аяқталады, бірақ арыз жазушы заң бойынша жазаға тартылмай қалады.

**1884 жылы** – Әйгерімнен екінші баласы Мекайыл (1884-1931) дүниеге келеді.

**1882-1885 жылдары –**«Қансонарда бүркітші шығады аңға», «Қақтаған ақ күмістей кең маңдайлы», «Жасымда ғылым бар деп ескермедім» өлеңдерін жазады және Лермонтовтан 2 аударма жасайды.

**1885 жылы мамыр айы** – Семей губерниясына қарасты бес ояздың би-болыстары, ел билеуші ақсақалдары бас қосқан Қарамола жәрмеңкесінде төтенше съезі өтеді. Осы съезде Абай төте би болып сайланады да, үш күн, үш түн Абай жазған қазақтың жаңа заң Ережесі (74 бап) қабылданады. Съезді Семейдің генерал-губернаторы, генерал Цеклинский басқарған. Бұл съезде Абай би емес, Шыңғыс болысының «Құрметті қазағы» ретінде шақырылған. Бұған аталған съезд қабылдаған Ереженің соңына жазылған тізімдегі Абайдың аты-жөні дәлел болады. «Құрметті қазақ» - жергілікті әкімшілік тарапынан ұсынылып, Дала генерал-губернаторы бекітетін атақ-дәреже.

**1885 жылы 21 маусым** –  Дала генерал-губернаторының канцеляриясын басқарушы В.Лосевский «О прекращении следствия над волостным управителем Кунанбаевым и Аюбаева и преданий суду киргиза Буробаева за ложный донос» деген баяндама жасайды.

**1885 жылы шілде-тамыз айлары** – Шыңғыс тауындағы Абай ауылына ақынның орыс досы, саяси жер аударылған Н.И.Долгополов келіп қайтады.

**1885 жылы тамыз айы** – Абай Н.И.Долгополов арқылы Семейдің өлкетану музейіне жәдігерлер тапсырады.

**1886 жылы 4 мамыр** – Семейдің статистикалық комитетіне, досы Михаэлистің ұсынуымен,  Абай мүше болып сайланады.

**1886 жылы –**Абайдың 17 өлең жазған жемісті жылы болады.

**1886 жылы** – әкесі Құнанбай Өскенбайұлы қайтыс болады.

**1887 жылы** – анасы Ұлжан (1810-1887) дүние салады.

**1887 жылы** – «Масғұт» поэмасын жазады.

**1887 жылы 26 сәуір** – Семей қаласының бастауыш білім қамқоршылар қоғамы ашылады. Осы қоғамға Абай мүше болып кіреді.

**1887-1889 жылдары –**Абай Құнанбайұлы 31 өлең жазады.

**1887-1889 жылдары** – А.Пушкиннің «Евгений Онегин» романынан 7 үзінді аударады және «Онегиннің өлердегі сөзі» атты өлеңін жазады.

**1889 жылы** – ақынның «Күлембайға», «Жаз» деген өлеңдері «Дала уалаяты» газетінде ақын Көкбайдың атымен  жарияланды. Бірінші өлеңін 1888 жылы Ақшатауда болыс сайлауында Күлембайды сынап жазған. Екінші өлеңі 1886 жылы  аулы Бақанас өзенінде қонып жатқанда жазған.

**1890 жылы**  - 9 өлең жазады.

**1890 жылы** – Абай аңшы мылтығымен марапатталады.

**1891 жылы**– Абай 9 өлең жазады

**1892 жылы** – інісі Оспан (1852-1892) қайтыс болады. Абай інісі Оспанға арнап «Жайнаған туың жығылмай», «Кешегі Оспан» атты өлеңдер жазған.

**1892- 1893 жылдары**– 11 өлең мен 6 аударма жасайды.

**1893 жылы**– Абай Құнанбайұлы 3 жылға болыстыққа сайланады. «*Приказ Г. Военного Губернатора Семипалатинской области Сентября 11-го 1893 года №55. Утверждается в должности по выбору общества на трехлетие с 1893 по 1896 год. ІІІ. Чингизской, волостного Управителя – Ибрагим Кунанбаев, кандидата по нем – Азимбай Танырбердин...».*

**1894 жылы**– 13 өлең жазады (2-і аударма).

**1894 жылы** – Абай Еркежан Ибаққызына (1858-1927) үйленеді.

**1893-1894 жылдары**– Семей қаласының бастауыш білім қамқоршылар қоғамына мүшелік жарна төлегені туралы архив дерегі сақталған. Абай мен балалары Ақылбай, Мағауия жарна төлеген.

**1895 жылы** – Әйгерімнен үшінші баласы Ізкәйіл (Зікеш) (1895-1929) дүниеге келеді.

**1895 жылы 15 қарашада** – Абайдың білімді, талантты баласы Әбдірахман 27 жасында Алматыда қайтыс болады, сүйегі елге әкелініп Ақшоқыға жерленеді. Оның қайғысы ақынға қатты батады, егіліп көп өлең жазған.

**1895 жылы**–18 өлең жазады (оның ішінде 10-ы Әбдірахманға арналған, 2-і аударма).

**1896 жылы** – Абай балалары Ақылбай, Тұрағұлмен фотосуретте түседі.

**1896 жылы**– ақын 16 өлең жазады (4-і аударма).

**1896 жылы** – Мағауияға жазған хаты сақталған**.**

**1897 жылы**– Абай 13 өлең жазады(4-і аударма).

**1898 жылы** – Көшбике деген жердегі Мұқыр болысын сайлауда Оразбай Аққұлы баласы Жігітек, Мырза-Жөкең ру басылары: Әзберген, Бейсенбі, Бұланбай, Әбендерді ұйымдастырып Абайдың өміріне қастық істейді. Бірақ Кәкітай, Уәйіс, Аппас деген жақын-дос адамдары ара түсіп қорғап қалады. Осыдан соң ақын өле-өлгенше ел жұмысына араласпайды да бұрынғы араздықпен өзіне қастық істеткен адамдарымен татуласады. Көбі ақынның кешірімін алады.

**1898 жылы**–ақын 26 өлең жазады (18-і аударма: 4-і Лермонтовтан, 14-і Крыловтан).

**1890-1898 жылдар** аралығында ұлы ақын Ғақлия - Қарасөздерін жазады.

**1899 жылы**–10 өлең жазады (оның 3-і аудармалар).

**1900 жылы**–4 өлең жазады ( 2-і Лермонтовтан аударма).

**1900 жылы**– Абай Сенатқа хат жазады, 5 ақпанда Петербургке жіберіледі

**1900-1902 жылдары** – Абай «Ескендір» поэмасын жазады.

**1901 жылы** – Әйгерімнен қызы Кенже (1901-1932) дүниеге келеді.

**1901 жылы**– Абай Құнанбайұлы 5 өлең жазады.

**1902 жылы**–«Тоты құс түсті көбелек», «Алланың өзі де рас, сөзі де рас», «Жүрек – теңіз, қызықтың бәрі асыл тас» - 3 өлең мен Лермонтовтан бір аударма жасайды.

**1903 жылы 18 сәуірде** – Семейдің соғыс губернаторы генерал Сухотиннің бұйрығымен Абайдың, Мағауия, Тұрағұлдың  үйлеріне тінту жүргізді.

**1903 жылы**– Абай балалары Мағауия, Тұрағұл; немерелері Әубәкір, Пәкизат; әйелі Еркежан және келіні Кәмәлиямен фотосуретте түседі.

**1903 жылдың қыркүйек айы**– Семей облысының Әскери Губернаторы генерал-майор Галкин «Секретно» деп Абай Құнанбайұлының өмір деректері мен қоғамдық қызметін көрсеткен хабарламаны Омбыдағы Дала Генерал Губернаторына жолдайды.

**1903 жылы** – атақты ғалым Семенов-Тяншанскийдің редакциясымен шыққан «Біздің Отанымыздың толық жаграфиялық баяны» деген орыс тіліндегі кітапта (204 бет) Абайдың аты жаңа әдебиеттің бастаушысы деп ерекше аталынды.

**1903 жылы**– «Жалын мен оттан жаралған» өлеңін жазады.

**1882-1903 жылдар** аралығында Абай «Масғұт» поэмасын жазады. «Әзім әңгімесі» поэмасының жазылған жылы белгісіз.

**1904 жылы 14 мамырда** - Абайдың зор үміт еткен екінші ұлы, ақын Мағауия қайтыс болады.

**1904 жылы 23 маусымда** – қазақтың ұлы ақыны Абай Құнанбайұлы Балашақпақта дүние салады. Қыстауы Жидебайда жерленген.

**1904 жылы 3 тамызда** – Абайдың ақын баласы Ақылбай Семейде қайтыс болады. Қыстауы Тышқанда жерленген.

Соңғы жылдары ақынның табылған өлеңдер саны – 8.

**Дайындаған Абай қорық-музейінің**

**ғылыми қызметкері М.Б.Мұхамедова**

**Кітаптар / Книги / Books**

*Қазақ тілінде жазылған кітаптар*

1. Абай (Ибраһим) Құнанбаев. Шығармаларының екі томдық толық жинағы. 1 том. – Алматы, Қазақ ССР- нің «Ғылым» баспасы, 1977.- 454б.
2. Абай (Ибраһим) Құнанбаев. Шығармаларының екі томдық толық жинағы. 2 том. – Алматы, Қазақ ССР- нің «Ғылым» баспасы, 1977.- 312б.
3. Абай және қазіргі заман: зерттеулер жинағы.- Алматы: Ғылым, 1994.- 336б.
4. Абайдың дүниетанымы мен философиясы. Алматы: Ғылым, 1995.- 184б.
5. Абай Құнанбаев: таңдамалы шығармалары.- Алматы: Қазақтың мемлекеттік көркем әдебиет баспасы, 1952.- 325б.
6. Абай тағылымы: әдеби-сын мақалалар мен зерттеулер / құраст.Н.Ғабдуллин.- Алматы: Жазушы, 1986.- 426б.
7. Абай тілі сөздігі = Қазақ ССР ғылым академиясының тіл білімі институты / Жалпы ред. басқарған филология ғылымының докторы А. Ысқақов.- Алматы: Ғылым, 1968.- 734 б.
8. Абай тілі сөздігі / Ахмет Байтұрсынұлы Тіл білімі институты.- Алматы: Өнер, 2011.- 616 б.
9. Абай жолы энциклопедиясы / Наурызбай Ерсарыұлы Ақбай.- Алматы: Арда, 2008.- 504 б.
10. Абай. Самғау салмағы / Николай Аркадьевич Афанасьев; орыс тілінен ауд. Ж. Ысмағұлов.- Астана: Аударма, 2010.- 472 б.
11. Абайдың Қасқабұлағы : өлеңдер / Бауыржан Жақып.- Алматы: Жазушы, 2012.- 216 б.- (Поэзия жаңа заман әдебиеті).
12. Абай жаққан алау : танымдық мақалалар мен ой-толғамдар / Қайыржан қажы Макин.- Алматы: Тамыр, 2020.- 336 б.
13. Абайды оқы,таңырқа.- Алматы: Ана тілі, 1993.- 160 б.
14. Абай бол, қазақ: сыр-сұхбат және публицистикалық ой-толғамдар / Сүлеймен Мәмет.- Алматы: Қайнар, 2008.- 232 бет.
15. Абай елі: альбом- шежіре / Сұлтан Оразалинов.- Алматы: Өнер, 1994.- 276 б.
16. Абайдың нақыл сөздерін оқу-тәрбие ісінде пайдалану: мұғалімдерге арналған көмекші құрал / Қ. Өміралиев.- Алматы: Мектеп, 1968.- 64 б.
17. Абай афоризмі / Қ. Өмірәлиев.- Алматы: Қазақстан, 1993.- 128 б.
18. Абайдың сөз өрнегі: научное издание / Рәбиға Сыздық.- Алматы: Арыс, 2004.- ҚР Білім және ғылым министрлігі.- 208 бет.
19. Абай өлеңдерінің синтаксистік құрылысы / Рәбиға Сыздықова; Қазақ ССР Ғылым Академиясы Тіл білімі институты.- Алматы: Қазақ ССР-нің "Ғылым" баспасы, 1970.- 175 б.
20. Абай: даналық дәрістері / Жұмағали Ысмағұлов.- Алматы: Өнер, 2008.- 400 бет.
21. Абайдың рухани мұрасы немесе данышпан берген салауатты өмір тағлымы: дүниетаным / Досым Омаров.- Алматы: Ел-шежіре, 2007.- 263 бет.
22. "Абай жолы" эпопеясының поэтикасы (методикалық талдау) : жоғарғы оқу орындарының филология факультеттеріне арналған / Қазақ ССР Халыққа білім беру министрлігі Республикалық оқу-методикалық кабинеті.- Алматы, 1990.- 63 б.
23. Абайдан соңғы арыстар. Үшінші кітап: роман / Кәмен Оразалин.- Астана: Елорда, 2005.- 584 бет.
24. Абай Құнанбаев: Шығармалар.- Екі томдық.- Алматы: Жазушы, 1968.- 311б.
25. Абай мен Шәкәрім шығармалары тіліндегі тілдік дәстүр жалғастығы (когнитивтік аспектіде) : филол. ғылым. канд.... дис. автореф.: 10.02.02 / Мейрамгүл Баймұханбетқызы Баймұханбетова.- Астана: Қазақстан Республикасы, 2009.- 24 б.
26. Абай жолы. Бірінші кітап: роман-эпопея / Мұхтар Әуезов.- Алматы: Жазушы, 2013.- 376 б.
27. Абай жолы. Бірінші кітап: роман-эпопея / Мұхтар Әуезов.- Алматы: Жазушы, 2009.- 376 б.
28. Абай жолы. Екінші кітап: роман-эпопея / Мұхтар Әуезов.- Алматы: Жазушы, 2013.- 432б.
29. Абай жолы. Екінші кітап: роман-эпопея / Мұхтар Әуезов.- Алматы: Жазушы, 2009.- 432 б.
30. Абай жолы. Екінші кітап: роман / Мұхтар Әуезов.- Алматы: Қазақтың мемлекеттік көркем әдебиет баспасы, 1956.- 439 б.
31. Абай жолы. Үшінші кітап: роман-эпопея / Мұхтар Әуезов.- Алматы: Жазушы, 2013.- 384б.
32. Абай жолы. Үшінші кітап: эпопея-роман / Мұхтар Әуезов.- Алматы: Жазушы, 2009.- 384 б.
33. Абай жолы. Төртінші кітап: роман-эпопея / Мұхтар Әуезов.- Алматы: Жазушы, 2013.- 400б.
34. Абай жолы. Төртінші кітап: роман-эпопея / Мұхтар Әуезов.- Алматы: Жазушы, 2009.- 400 б.
35. Абай. Дүниеде, сірә, сендей маған жар жоқ.- Алматы: Жалын, 1990.- 126 б.
36. Бес ғасыр жырлайды: ХV ғасрдан ХХ ғасырдың бас кезіне дейінгі қазақ ақын- жырауларының шығармалары. Екі томдық / ҚазССР Ғылым акад. М.О.Әуезов атындағы әдебиет және өнер ин-ты, Құраст.: М. Байділдаев, М.Мағауин.- Алматы: Жазушы, 1989. Т.2.- 1989.-486б.
37. Жиырма томдық шығармалар жинағы. Абай. Үшінші том: роман-эпопея / Мұхтар Әуезов.- Алматы: Жазушы, 1979.- 422б.
38. Жиырма томдық шығармалар жинағы. Абай жолы. Тәртінші том: роман-эпопея / Мұхтар Әуезов.- Алматы: Жазушы, 1979.- 444б.
39. Жиырма томдық шығармалар жинағы. Абай жолы. Бесінші том: роман-эпопея / Мұхтар Әуезов.- Алматы: Жазушы, 1980.- 421б.
40. Жиырма томдық шығармалар жинағы. Абай жолы. Алтыншы том: роман-эпопея / Мұхтар Әуезов.- Алматы: Жазушы, 1980.- 444б.
41. Қалың елім, қазағым...: өлеңдер / Абай.- Алматы: Атамұра, 2002.- 224 б.
42. Қара сөз= Книга слов: поэзия / Абай.- Семей: Международный клуб Абая, 2001.- 259 бет.
43. Қара сөз= Книга слов: поэзия / Абай.- Семей: Международный клуб Абая, 2007.- 368 бет.
44. Қара сөз = Книга слов = Book of words / Абай; ауд. К. Серикбаева, Ю. Кузнецов, Р. МакКейн.- Алматы: Международный клуб Абая, 2009.- 338 б.
45. М. Әуезовтың "Абай жолы"романының жиілік сөздігі  / Қазақ ССР Ғылым Академиясы Тіл білімі институты.- Алматы: Қазақ ССР-інің "Ғылым" баспасы, 1979.- 335 б.
46. Тәуекел мен батыр ой / Марат Нұрғазыұлы Бекбосынов.- 1, 28 Мб.- Семей: "Үш биік" баспасы, 2007.- 300б.
47. Өкінішті көп өмір кеткен өтіп...: өлеңдер, поэмалар, қара сөздер / Абай.- Алматы: Раритет, 2008.- 384 бет.
48. Өлеңдер, поэмалар, аудармалар, қара сөздер: поэзия / Абай.- Алматы: Мектеп, 2007.- 248 бет.
49. Өлеңдер, поэмалар, аудармалар мен қара сөздер: поэзия / Абай.- Алматы: Жібек жолы, 2005.- 488 бет.
50. Өлең-сөздің патшасы : шығармаларының бір томдық жинағы / Абай (Ибраһим Құнанбаев).- Жидебай: Халықаралық Абай клубы, 2006.- 568 бет.
51. Хикмет кітабы = Книга мудрости = Book of wisdom: поэзия / Абай Құнанбаев.- Жидебай: Халықаралық Абай клубы, 2011.- 568 бет: суретті.
52. Хакім Абай : ізденіс пен зерттеу / Ғарифолла Есім.- Астана: Фолиант, 2012.- 400 б.
53. Шығармаларының елу томдық толық жинағы. 22-том. Абай жолы. Бірінші кітап 1942: академиялық ғылыми басылым / Мұхтар Әуезов; М.О.Әуезов атындағы әдебиет және өнер институты.- Алматы: "Дәуір", "Жібек жолы", 2014.- 424 бет.
54. Шығармаларының елу томдық толық жинағы. 23-том. Абай жолы. Екінші кітап 1947: академиялық ғылыми басылым / Мұхтар Әуезов; М.О.Әуезов атындағы әдебиет және өнер институты.- Алматы: "Дәуір", "Жібек жолы", 2014.- 480 бет.
55. Шығармаларының елу томдық толық жинағы. 24-том. Абай жолы. Үшінші кітап 1942: академиялық ғылыми басылым / Мұхтар Әуезов; М.О.Әуезов атындағы әдебиет және өнер институты.- Алматы: "Дәуір", "Жібек жолы", 2014.- 496 бет.
56. Шығармаларының елу томдық толық жинағы. 25-том. Абай жолы. Төртінші кітап 1953-1954: академиялық ғылыми басылым / Мұхтар Әуезов; М.О.Әуезов атындағы әдебиет және өнер институты.- Алматы: "Дәуір", "Жібек жолы", 2014.- 544 бет.
57. Шығармаларының елу томдық толық жинағы. Т.43. Мақалалар, зерттеулер: 1923-1955 / Мұхтар Әуезов.- Алматы: Жібек жолы, 2010.- 328 б.
58. Шығармаларының елу томдық толық жинағы. Т.44. Баяндамалар, пікірлер, сөздер, лекциялар, зерттеу: 1950-1960 / Мұхтар Әуезов.- Алматы: Жібек жолы, 2010.- 320 б.

*Орыс тіліндегі жазылған кітаптар*

1. Абай. Тяжесть полета: литературный обзор / Николай Аркадьевич Анастасьев.- М., Астана: Молодая гвардия - Фолиант, 2008.- 383 с.
2. Абай и Лермонтов: эссе / Заки Ахметов.- Алматы: Арда, 2008.- 160 с.
3. Абай. Наследники. На перепутье... / Аль-Халел Карпык.- Алматы: Агентство"Аль-Халел", 1995.- 304с.
4. Абай-ага : Часть третья / М. Ауэзов.- 1, 07 Мб.- 578 с.
5. Абай и современность: сборник исследований.- Алматы: Галым, 1994.- 336с.
6. Безветренной ночью луна... Абай Кунанбаев. Перевод с каз.М.Султанбекова.- Семипалатинск, 1992.- 28с.
7. Двадцать стихотворений на трех языках: поэзия / Абай.- Астана: Аударма, 2008.- 136 с.
8. Книга слов / Абай.- Шакарим Записки Забытого.- Алматы: Жазушы, 1992.- 128 с.
9. Путь Абая. Т 1. / М. Ауэзов.- Жазуши, 1971.- 1126с.
10. Путь Абая. Т 1. / М. Ауэзов.- Жазуши, 1971.- 1085с.
11. Слова назидания (Пер. с каз. С. Санбаева) / Абай (Ибрагим Кунанбаев).- Алматы: Жалын, 1982.- 160 с.
12. Слов. Поэмы. Перевод с казахского К.Серикбаевой , Р.Сейсенбаева / Абай.- Алматы: Ел, 1992.- 272 с.
13. Стихи, поэмы, проза: поэзия / Абай.- Алматы: Мектеп, 2002.- 192 с.: a-ил.
14. Тридцать семь стихотворений: поэзия / Абай.- Алматы: Дом Печати "Эдельвейс", 2006.- 440 с.
15. Хаким Абай / Гарифолла Есим.- Астана: Фолиант, 2012.- 384 с.
16. Я - человек-загадка / Абай; сост. Г. Бельгер.- Астана: Аударма, 2009.- 504 с.

*Шет тілінде жазылған кітаптар*

1. Abai = Абай: abridged / Mukhtar Auezov; transl. into English.- М.: Progress, 1975.- 460 p.
2. Abai = Абай. Bd. 1: A Novel / Mukhtar Auezov; transl. from the Russian by L. Navrozov.- М.: Foreign Languages Publishing House, 1953.- 449 p.: a-il.
3. Abai = Абай. Bd. 2: A Novel / Mukhtar Auezov; transl. from the Russian by L. Navrozov.- М.: Foreign Languages Publishing House, 1953.- 431 p.
4. Abai Kounanbaiouly: reflexions en prose poemes “Iskander” et “Masgoud” / перевод Муканов Г.- Almaty, 1994.- 103p.
5. Book of words / Abai.- Semey: Abai international club, 2005.- 181p.

**Мақалалар / Статьи / Article**

*Қазақ тілінде жазылған мақалалар*

1. Абай және XXI ғасырдағы Қазақстан / Тоқаев Қ.К.- Нұр-Сұлтан: akorda.kz, 2020.- 9 қаңтар.
2. Абай және XXI ғасырдағы Қазақстан : Абай Құнанбайұлына - 175 жыл / Қасым-Жомарт Тоқаев.- Нұр-Сұлтан // Егемен Қазақстан: Жүз жылдық жылнама.- 2020.- 9 қаңтар ( №5).- 1-3б.
3. Абай мен Әлихан : Руханият / Нұрсұлу Санақбекқызы.- Алматы // Aiqyn: Республикалық қоғамдық-саяси газет.- 2019.-3 май (№68).- 5б.
4. Абай мен Алаш : Абай-175 / Уәли Берік.- Нұр-Сұлтан // Егемен Қазақстан.- 2020.- 20 қаңтар (№ 12).- 3б.
5. Абай мен Әлихан кездесті ме? : Алаш қозғалысына - 100 жыл / Мирас Асан // Егемен Қазақстан.- 2017. - 8 ақпан( №27).- 8б.
6. "Абай жолы" роман-эпопеясын орыс тіліне аудару барысындағы шығармашылық ізденістердің ортақ сипаттары / Б.Ө. Ақыш, А.М. Сапарбаева, К.Е. Алибекова.- 2, 96 Мб // "Шетел тілі мұғалімінің кәсіби дайындығының ғылыми-әдістемелік негіздері".- 2016.- 195-203б.
7. Абай дүниетанымындағы "Ұлттық код" концепциясы / Б.Қ. Аққожина, Д.Б. Мұхамадиев.- Алматы: "Полилингва" КазУМОиМЯ им. Абылай хана // "Қазақстан Республикасындағы әлеуметтік-экономикалық және мәдени-лингвистикалық көріністердің алуан түрлілігі" Халықаралық ғылыми-практикалых конференцияның материалдары.- 2017.- 48-54б.
8. "Абай жолы" роман-эпопеясын орыс тіліне аудару барысындағы шығармашылық ізденістер / Б.Ө. Ақыш, Р.О. Каюпова.- 6983 Кб // "МӘДЕНИЕТАРАЛЫҚ КОММУНИКАЦИЯ МӘНМӘТІНІНДЕГІ АУДАРМАНЫҢ ӨЗЕКТІ МӘСЕЛЕЛЕРІ" атты Халықаралық ғылыми симпозиум 16-17 наурыз 2017 жыл.- 2017.- 35-39б.
9. Абай сәулесі : Абай -175 / Болат Жүнісбеков // Ана тілі: Ұлт газеті.- 2020.- 6-12 ақпан(№5).- 5б.
10. Абай асқақ әрқашан : Абай -175 / Болат Жүнісбеков // Qazaq.- 2020, 4 ақпан.- №5.- 4б.
11. Абай үні - халық үні : Абай -175 / Мұхтар Төлеген.- Нұр-Сұлтан // Егемен Қазақстан.- 2020.- 27 қаңтар (№ 17).- 5б.
12. Абай тағылымы-арналы тағылым: Асыл мұра / Құныпия Алпысбаев.- Алматы // Ана тілі.- 2020.- 23-29 қаңтар(№ 3).- 7б.
13. Абай мұрасы және ұлт санасын жаңғырту : Abai-175 / Құралай Жанұзақова.- Алматы // Qazaq.- 2020.- 07-14 қаңтар (№01-02). - 4б.
14. Абайды алғаш танығандар : Зерде / Ғанибет Ғалымбекұлы // Егемен Қазақстан.- 2020.- 22 қаңтар (№ 14).- 9б.
15. Абайдың соңына шам алып түсіп,аңду орнатты  / Зиябек Қабылдинов.- Алматы // Алматы ақшамы.- 2020.- 21 қаңтар (№ 8).- 4-5б.
16. Абайдың халықтар арасындағы мәдениетаралық байланысты арттыруға қосқан үлесі : II-ші Халық. ғыл.-практ. конф. материалдары. 21 қараша 2014 ж., Алматы / Н. Жанаділ.- 4, 39 Мб // "Шет тілді білім беру: тәжірибе, мәселелер, жаңашылдығы".- 2014.- 217-221б.
17. Абайдың "Өлсем орным қара жер сыз болмай ма?" өлеңіндегі көркемдік - бейнелеу құралдары және оларды аударудың функционалды-когнитивті ерекшеліктері / А.Б. Муханова, А.Е. Алпысбаева.- 6983 Кб // "МӘДЕНИЕТАРАЛЫҚ КОММУНИКАЦИЯ МӘНМӘТІНІНДЕГІ АУДАРМАНЫҢ ӨЗЕКТІ МӘСЕЛЕЛЕРІ" атты Халықаралық ғылыми симпозиум 16-17 наурыз 2017 жыл.- 2017.- 418-422б.
18. Ақын тойына әзірлік басталды / Раушан Нұғманбек.- Семей: Egemen Qazaqstan,

2019,тамыз- 3б.

1. Әлиханның тойы — бүкіл Алаштың тойы : Алаш - ұлттың темірқазығы / Елдос Тоқтарбай // Қазақстан - Zaman: Халықаралық қоғамдық - саяси газет.- Алматы, 2016.- 10 наурыз ( №10).- 8б.
2. Бәріміздің Абайымыз: Абай-175 / Әкбар Қошали // Егемен Қазақстан.- 2020.- 17 қаңтар (№11).- 3б.
3. Бүгінімізге Абай көзімен қарауға шақырады : Daylet / Әділ Ахметов.- Нұр-Сұлтан // Айқын.- 2020.- 11қаңтар (№ 3).- 3б.
4. Ғасырларға ұласар ұлы тұғыр: Абай-175 / Аягүл Миразова // Егемен Қазақстан.- 2020.- 17 қаңтар (№11).- 3б.
5. Қазақ және араб поэтикалық тіл үлгілері (Классикалық ақындар Абай және М.С.Баруди шығармалары бойынша) : Материалы междунар. научно-практической конференции, 13-14 мая 2011г. / Ш.Б. Қожабекова.- 69, 0 Мб // Современная модель востоковедного образования: опыт и перспективы.- 2011.- 50-55б.
6. Қазақтың жаны: Абай Құнанбайұлына - 175 жыл / Д. Төлебаев // Ана тілі.- 2020.- 23-29 қаңтар (№3).- 1-2б.
7. Той тойлауға емес,ой ойлауға үндейді : Абай-175 / Арап Еспенбетов // Егемен Қазақстан.- 2020.- 13қаңтар(№ 7). - 3б.
8. Тағылым мен тағзым кезеңі : Абай Құнанбайұлына - 175 жыл / Анар Лепесова.- Нұр-Сұлтан // Түркістан: Халықаралық саяси апталық.- 2020, 9 қаңтар(№1).- 1- 4б.
9. Ұлт тұлғасы-ұрпақ бағдары: Абай Құнанбайұлына - 175 жыл / Бибайша Нұрдәулетова // Егемен Қазақстан: Жүз жылдық жылнама.- 2020.- 7 ақпан(№26).- 4б.
10. Ұлттың коды мен паспорты : Абай -175 / Уалихан Қалижанов.- Нұр-Сұлтан // Егемен Қазақстан.- 2020.- 4 ақпан (№23). - 3б.
11. Үйренерлік үздік үлгі: Абай Құнанбайұлына - 175 жыл / Сауытбек Абдрахманов.- Нұр-Сұлтан // Егемен Қазақстан: Жүз жылдық жылнама.- 2020, 10 қаңтар (№ 6).- 2б.
12. Үш ақынның үндестігі (Абай, Лермонтов, Байрон) / Байсарина Ж.С. – Астана: Al-Farabi Kazakh National University, 2018.- 8б.

*Орыс тіліндегі жазылған мақалалар*

1. Абай и художественная культура дореволюционного Казахстана : Қазақ хандығына - 550 жыл / Владимир Косяченко // Литер: Республиканская образовательная общественно-политическая газета.- Алматы, 2015.- №217.- С.28-29.
2. Абай (Ибрагим) Кунанбаев / Литературный портал.- 2с.
3. Творчество Абая Кунанбаева в зарубежной рецепции / Машакова А.К.- Филология и человек, 2017.- №4.- 5с.
4. Абай Кунанбаев о проблеме нравственного воспитания / М.Т. Уксукбаева.- Павлодар: [Вестник Инновационного Евразийского университета](https://articlekz.com/article/magazine/112), 2017.- 5с.
5. Абай в современном мире : Главная тема / Ахан Бижанов, Гаухар Барлыбаева // Казахстанская правда.- 2020.- 17 январь (№11). - С.3.
6. Великий сын Великой степи: Главная тема / Жандос Аубакир.- Нұр-Сұлтан // Казахстанская правда.- 2020.- 13январь.- С.3.
7. Жить по Абаю : Главная тема / Жабайхан Абдильдин.- Нұр-Сұлтан // Казахстанская правда.- 2020.- 13 январь (№7).- С.3.
8. Неизлечимая печаль мудреца : Наследие / Роллан Сейсенбаев.- Нұр-Сұлтан // Казахстанская правда.- 2020.- 28 январь (№ 18).- С. 5.
9. Поэзия вечности: Абай и Навои / Уалихан Калижанов.- 2018.- 9с.
10. Прозорливость и величие гения : Главная тема / Такир Балыкбаев.- Нұр-Сұлтан // Казахстанская правда.- 2020.- 27 январь (№ 17).- С. 5.
11. Путь к Абаю: Наследие / Урак Алиев.- Нұр-Сұлтан // Казахстанская правда.- 2020.- 15 январь (№ 9).- С. 4.
12. Слова, обращенные в будущее : Главная тема / Еркебулан Тажбаев.- Нұр-Сұлтан // Казахстанская правда.- 2020.- 20 январь (№ 12).- С. 3.

*Шет тілінде жазылған мақалалар*

1. A Steppe Forward: Abay and the Foundation of Kazakh Poetry / Harry Leedson Abay Qunanbaiuli.- 6р.
2. An outstanding piece of art ‘The path of Abai’ of a prominent Qazaq writer Mukhtar Auezov / Aizhan Abilda.- Litarary portal, 2018.- 2p.
3. ABAI AND KAZAKHSTAN IN THE 21st CENTURY / Kasym-Jomart TOKAYEV.- Nur- Sultan, 2020.- 8p.
4. Abay Kunanbayev - poet and philosopher / Gongalo V.M.- Qazaqstan tarihy, 2013, October.- 3р.
5. Abai’s poetry and the problem of literary connections / Musaly L., Aitmukhanbetova A., Soltanaeva E.- Аlmaty: [KazNU BULLETIN](https://articlekz.com/en/article/magazine/117), 2016.- 7p.
6. Foreign-translations-of-the-classics-of-kazakh-literature / Mashakova A.- Almaty, 2016.- 3p.
7. Home Publications The Priceless Philosophy of Abai.- Qazaqstan tarihy, 2018, August.-7p.
8. Harmony in three poets’ writings (Abai, Lermontov, Byron) / Baisarina Zh.S.- Astana: Al-Farabi Kazakh National University, 2018.- 8p.
9. On-translation-of-kazakh-poetry / N.I. Marinova, A.K. Zhunisbayeva.- Инновационная наука, 2015.- №6.- 3p.
10. The Role of Abai in Kazakh Literary world / adebiportal.kz.- 7p.